จักรพรรดิโกะ-โคงง

จักรพรรดิโกะ-โคงง () จักรพรรดิผู้อ้างสิทธิพระองค์ที่ 4 จาก ราชสำนักเหนือ แห่ง ยุคราชสำนักเหนือ-ใต้ ตามที่ได้บันทึกไว้ใน รายพระนามจักรพรรดิญี่ปุ่น

จักรพรรดิโกะ-โคงงครองสิริราชสมบัติระหว่างปี ค.ศ. 1352 - ค.ศ. 1371

พระนามของพระองค์นั้นนำมาจากพระนามของ จักรพรรดิโคงง จักรพรรดิแห่ง  ยุคราชสำนักเหนือ-ใต้ ในช่วง คริสต์ศตวรรษที่ 14 พระราชบิดาของจักรพรรดิโกะ-โคงงเมื่อใส่คำว่า โกะ (後) เข้าไปทำให้พระนามของพระองค์มีความหมายว่า จักรพรรดิโคงงยุคหลัง หรือ จักรพรรดิโคงงที่ 2

พระราชประวัติ 
ก่อนจะขึ้นสืบราชบัลลังก์ จักรพรรดิโกะ-โคงง ทรงมีพระนามเดิมว่า เจ้าชายอิยะฮิโตะ () 

เป็นพระราชโอรสองค์ที่ 2 ใน จักรพรรดิโคงง และเป็นพระราชอนุชาร่วมพระราชมารดาเดียวกันกับ จักรพรรดิซุโก

เหตุการณ์ในพระชนม์ชีพของจักรพรรดิโกะ-โคงง 
จักรพรรดิโกะ-โคงงครอง ราชบัลลังก์ดอกเบญจมาศ ระหว่างวันที่ 25 กันยายน ค.ศ. 1352 - 9 เมษายน ค.ศ. 1371

 23 มีนาคม ค.ศ. 1338 (วันที่ 2 เดือน 3 ปี เก็งมู ที่ 5) : เจ้าชายอิยะฮิโตะประสูติโดยเป็นพระราชโอรสองค์แรกภายหลังการสละราชบัลลังก์ของจักรพรรดิโคงงพระราชบิดา

 26 พฤศจิกายน ค.ศ. 1351 (วันที่ 7 เดือน 11 ปี โชเฮ ที่ 3) : ปีที่ 3 ในรัชสมัยจักรพรรดิซุโกพระองค์ถูกบีบบังคับให้สละราชบัลลังก์ทำให้เจ้าชายอิยะฮิโตะได้ขึ้นสืบราชบัลลังก์ต่อมาเป็น จักรพรรดิโกะ-โคงง

 25 กันยายน ค.ศ. 1352 (วันที่ 19 เดือน 8 ปี โชเฮ ที่ 4) : จักรพรรดิโกะ-โคงงประกอบพระราชพิธีราชาภิเษกที่ พระราชวังหลวงเคียวโตะ 

 9 เมษายน ค.ศ. 1371 (วันที่ 23 เดือน 3 ปี โออัง ที่ 4) : ปีที่ 18 ในรัชสมัย จักรพรรดิโกะ-โคงง พระองค์สละราชบัลลังก์ให้กับพระราชโอรสองค์โปรดคือ เจ้าชายโอะฮิโตะ ขึ้นสืบราชบัลลังก์ต่อมาเป็น จักรพรรดิโกะ-เอ็งยู โดยอดีตจักรพรรดิโกะ-โคงงเป็น ไดโจโฮโอ (มหาธรรมราชา) และ ว่าราชการในวัด กุมพระราชอำนาจเหนือพระราชโอรส

 12 มีนาคม ค.ศ. 1374 (วันที่ 1 เดือน 4 ปี โฮอัง ที่ 7) : อดีตจักรพรรดิโกะ-โคงงประชวรสวรรคตเมื่อพระชนมายุเพียง 35 พรรษา

ดูเพิ่ม 
 รายพระนามจักรพรรดิญี่ปุ่น
 จักรพรรดิญี่ปุ่น

แหล่งข้อมูลอื่น 

จักรพรรดิญี่ปุ่น
บุคคลในยุคมุโระมะจิ
จักรพรรดิญี่ปุ่นผู้ทรงสละราชสมบัติ